GAZ-53

Το GAZ-53 ήταν φορτηγό 3,5 τόνων, 4x2, που παράχθηκε από τη σοβιετική GAZ μεταξύ του 1961 και του 1993. Παρουσιάστηκε για πρώτη φορά ως GAZ-53F, και ακολούθησε το σχεδόν πανομοιότυπο αλλά λίγο ελαφρότερο και μικρότερο GAZ-52, 2,5 τόνων, το 1962, το οποίο κατασκευάστηκε μέχρι το 1989. Το φορτηγό αντικατέστησε το GAZ-51 και αντικαταστάθηκε από το GAZ-3307 και GAZ-3309. Παρόλου του νέου αμαξώματος, το GAZ-53 χρησιμοποίησε το ίδιο σασί όπως το προηγούμενο GAZ-51, αλλά αρκετά εκσυγχρονισμένο, και το GAZ-52 έφερε και την ίδια μηχανή.

 Ιστορία 
Η κύρια (ή βασική) παραλλαγή του GAZ-53 χωρίς γράμμα επιθήματος κυκλοφόρησε το 1964. Περιείχε τον νέο κινητήρα V8 ZMZ-53 4254 κ.ε. ελαφρού κράματος, αυτός ο κινητήρας ήταν μια έκδοση του κινητήρα 5.5 λίτρων V8 GAZ-13 Chaika, αλλά με μειωμένο λόγο συμπίεσης και μικρότερο καρμπυρατέρ 2 βαρελιών για καλύτερη οικονομία. Ως εκ τούτου, αυτό είχε ως αποτέλεσμα τον κινητήρα V8 4,3 λίτρων του φορτηγού.https://gaz24.info/wp/dvygately-v8-zmz-konstrukcyja-harakterystyky-ystoryja-razrabotky/https://www.drive2.ru/b/288230376151833339/ Η μηχανή ZMZ-53 παρήγαγε 120 ίππους, δίνοντας στο GAZ-53 μέγιστη ταχύτητα 90 χιλιόμετρα την ώρα.

Οι πρώτες εκδόσεις (GAZ-53F) τροφοδοτήθηκαν από έναν παλαιό εξακύλινδρο κινητήρα 75 ίππων από το φορτηγό GAZ-51. Από το 1964, το GAZ-53 προσφερόταν και με τον κινητήρα 4,3 λίτρων ZMZ-53 V8, αλλά η παλιά μηχανή παρέμεινε διαθέσιμη στο GAZ-52. Το ωφέλιμο φορτίο αυξήθηκε σε 4 τόνους στο μοντέλο του 1965, που ονομάστηκε GAZ-53A. Το 53A παραγόταν μέχρι τον Ιανουάριο του 1983, όταν το GAZ-53-12 ανέλαβε μέχρι το τέλος της παραγωγής. Όλες οι παραλλαγές χρησιμοποιούσαν κιβώτιο τεσσάρων ταχυτήτων, συγχρονισμένο στην τρίτη και τη τέταρτη σχέση. Παρουσιάστηκαν επίσης ορισμένες άλλες υπο-εκδόσεις, συμπεριλαμβανομένης της στρατιωτικής έκδοσης GAZ-53A-016. Η παραγωγή του φορτηγού συνέχισε ακόμη και μετά το τέλος της Σοβιετικής Ένωσης, αν και τελικά σταμάτησε στην Ρωσία το 1993. Αυτό όμως δεν ήταν το τέλος του πλέον αρκετά απαρχαιωμένου GAZ-53 που είχε κυκλοφορήσει την δεκαετία του 1960, αφού το σασί και η μηχανή του συνέχιζαν να χρησιμοποιούνται στα επόμενα φορτηγά της εταιρίας, μέχρι το 2019.

Τα φορτηγά επίσης κατασκευάστηκαν με άδεια της Σοβιετικής εταιρίας στην Βουλγαρία, από την Madara. Βεβαία, αυτά τα Βουλγάρικα φορτηγά χρησιμοποιούσαν μια μηχανή Perkins 3,9 λίτρων και ονομάζονταν "Madara σειρά 400". Τα φορτηγά συνάντησαν αρκετή επιτυχία και σε αυτήν την αγορά.https://web.archive.org/web/20120331063649/http://gaz53.com/ AutoClub GAZ-53/52

Συνολικά, κατασκευάστηκαν περισσότερα από 4 εκατομμύρια GAZ-53, ο μεγαλύτερος αριθμός παραγωγής για φορτηγό της Σοβιετικής Ένωσης.

 Εκδόσεις 
Παράχθηκαν πολλές διαφορές εκδόσεις του GAZ-53, όπως φορτηγά με πλατφόρμα, βαν, λεωφορεία, τριαξονικά φορτηγά, στρατιωτικά φορτηγά και αρκετά μοντέλα εξαγωγής. Τα μοντέλα εξαγωγής κυρίως πουλιόντουσαν σε χώρες του Ανατολικό Μπλοκ, αν και η GAZ έκανε μερικές προσπάθειές να τα πασάρει και σε Δυτικές αγορές, χωρίς πολλή επιτυχία όμως.

 Αναφορές 

 Εξωτερικοί Σύνδεσμοι 
 Andy Thompson, Φορτηγά της Σοβιετικής Ένωσης: Η οριστική ιστορία, Behemoth Publishing LTD, 2017. ISBN 978-0992876951



Κατηγορία:Επαγγελματικά αυτοκίνητα